Единствената за сега турнирна победа на Рики Уолдън от ранкинг турнир е постигната на Шанхай мастърс 2008, след забележително представяне! Рики започва като квалификант и покана с Wildcard. Там играе срещу представителя на домакините Zhang Anda, като го побеждава с 5 – 0 фрейма. Преди Wildcard кръга Рики Уолдън преминава 2 етапа в квалификациите – в третия кръг на квалификациите побеждава Лий Спик с 5 – 3 фрейма, а след това и Иън МакКълох с 5 – 2. Това му позволява да влезе в основната схема на турнира. Именно там Уолдън показва блестяща игра и отстранява последователно Стивън Хендри (5 – 4), Нийл Робъртсън (5 – 4), Стив Дейвис (5 – 2) и Марк Селби (6 – 4) в полуфинала, след като губи в един момент от Селби с 1 – 4 фрейма! На финала среща действащия световен шампион „Ракетата“ Рони О'Съливан и го побеждава след оспорван мач с 10 – 8 фрейма. На турнира Рики Уолдън постига 3 сенчъри брейка (139, 105, 104), като един от тях е по време на финалния мач!